钦定古今图书集成/明伦汇编/氏族典/第331卷 > 刘祉
## 钦定古今图书集成/明伦汇编/氏族典/第331卷 > 刘祉

按《后汉书城阳恭王祉传》，“祉字巨伯，舂陵康侯敞之
子也。敞曾祖父节侯买封于舂陵乡，为舂陵侯。买卒，
子熊渠嗣。熊渠卒，子仁嗣。初元四年，徙封南阳之白
水乡。仁卒，子敞嗣。敞谦俭好义，拜庐江都尉。王莽篡
立，刘氏为侯者皆夺爵。敞卒，祉遂见废。及光武起兵，
祉兄弟相率从军。更始立，以祉为太常将军，绍封舂”
陵侯。及更始降于赤眉，祉乃间行亡奔洛阳。是时宗
室唯祉先至，光武见之欢甚。建武二年，封城阳王，追
谥敞为康侯。祉薨，谥曰“恭。”十三年，封祉嫡子平为蔡
阳侯，平弟坚为高乡侯。平子真，真子禹，禹子嘉。